ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
2-டிஜி மருந்தின் கூட்டு முயற்சியில் சேர்வதற்கான ஒப்பந்தம்: சிஎஸ்ஐஆர்-ஐஐசிடி, லீ ஃபார்மா இணைந்துள்ளன
அறிவியல் மற்றும் தொழில் ஆராய்ச்சி மன்றத்தின்  ஆய்வகமான இந்திய ரசாயண தொழில்நுட்பக் கழகமும் , ஹைதராபாத்தில் இயங்கும் ஒருங்கிணைந்த மருந்து நிறுவனமான லீ ஃபார்மாவும், 2-டியாக்சி-டி-க்ளுகோஸ்  மருந்தின் கூட்டுமுயற்சியில் சேர்வதற்கான ஒப்பந்தத்தில் இணைந்துள்ளன.
பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ மற்றும் டாக்டர் ரெட்டி’ஸ் லேபாரட்டரிஸ் ஆகியவை இணைந்து தயாரித்துள்ள 2-டிஜி மருந்தை கொவிட்-19 நோயாளிகளின் சிகிச்சையில் பயன்படுத்த அண்மையில் அனுமதி அளிக்கப்பட்டது. பொட்டலங்களில் கிடைக்கும் இந்த மருந்து, தொற்றிலிருந்து விரைவில் குணமடையவும், பிராணவாயுவின் தேவையைக் குறைக்கவும் உதவிகரமாக இருந்து வருகிறது.
இதற்கான ஒப்புதலைப் பெறுவது தொடர்பாக, புதுதில்லியில் உள்ள மத்திய மருந்துகள் தர கட்டுப்பாட்டு ஆணையத்திடம் விண்ணப்பிக்க இருப்பதாக லீ ஃபார்மா தெரிவித்தது. சிறப்பு பொருளாதார மண்டலம், துவ்வடா, விசாகப்பட்டினம், ஆந்திரப் பிரதேசத்தில் சர்வதேச ஒழுங்குமுறை முகமைகளால் அங்கீகாரம் அளிக்கப்பட்டுள்ள லீ ஃபார்மா நிறுவனத்துக்கு சொந்தமான இடத்தில் 2-டிஜி மருந்து பொட்டலங்கள் தயாரிக்கப்பட்டு, வர்த்தக ரீதியாக விற்பனை செய்யப்படும்.
இதுபற்றி பேசிய சிஎஸ்ஐஆர்-ஐஐசிடியின் இயக்குநர் டாக்டர் ஸ்ரீவாரி சந்திரசேகர், “சிஎஸ்ஐஆர்- உயிரணுக்கள் மற்றும் மூலக்கூறு உயிரியல் மையம்  , 2- டிஜி மருந்தை கொவிட் தொற்று மாதிரிகளில் சோதனை செய்து இந்த மருந்தின் தயாரிப்பில் பங்கு கொண்டுள்ளது.
கொவிட்-19 தொற்றுக்கு சிகிச்சை அளிப்பதற்காக ஏராளமான மருந்துகளையும், மறுபயன்பாடு மருந்துகளின் மீது மருத்துவப் பரிசோதனைகளையும் மேற்கொண்டுள்ளது. லீ ஃபார்மா நிறுவனத்துடனான இந்த உடன்படிக்கை, குறைந்த செலவில் கொவிட்-19 தொற்றுக்கு சிகிச்சை அளிக்கும் வாய்ப்புகளை அதிகரிப்பதை நோக்கிய நடவடிக்கையாகும்”, என்று கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725576
----
(Visitor Counter : 211
குடியரசுத் துணைத் தலைவர் செயலகம்
ஐக்கிய அரபு அமீரக அதிபர் மறைவுக்கு இந்தியாவின் சார்பாக இரங்கல் தெரிவிக்க குடியரசு துணைத்தலைவர் அந்நாட்டுக்கு சென்றடைந்தார்
இரண்டு நாட்களுக்கு முன்பு மறைந்த ஐக்கிய அரபு அமீரக அதிபரும், அபுதாபி ஆட்சியாளருமான ஹெச்.எச்.ஷேக் கலீஃபா பின் சயீத் அல் நஹ்யான் மறைவுக்கு இந்தியாவின் சார்பாக அஞ்சலி செலுத்த துணைக் குடியரசுத் தலைவர் திரு எம். வெங்கையா நாயுடு இன்று அபுதாபி சென்றடைந்தார்..
அபுதாபியில் உள்ள முஷ்ரிப் அரண்மனையில் ஐக்கிய அரபு அமீரகத்தின் புதிய அதிபர் ஷேக் முகமது பின் சயீத் அல் நஹ்யான் மற்றும் பிற அரச குடும்ப உறுப்பினர்கள் மற்றும் பிரமுகர்களை சந்தித்த திரு நாயுடு, சிறந்த உலகத் தலைவர் மற்றும் இந்தியாவின் உண்மையான நண்பர் என்று மறைந்த அதிபரின் பங்களிப்பை நினைவு கூர்ந்தார். அவரது மறைவு ஐக்கிய அரபு அமீரகத்தில் உள்ள இந்திய சமூகத்திற்கு ஈடுசெய்ய முடியாத இழப்பு என்று அவர் கூறினார்.
சந்திப்பின்போது, ஐக்கிய அரபு அமீரகத்தின் அதிபராக தேர்ந்தெடுக்கப்பட்ட ஹெச்.எச்.ஷேக் முகமது பின் சயீத் அல் நஹ்யானுக்கு குடியரசு துணைத்தலைவர் தமது வாழ்த்துக்களை தெரிவித்தார். புதிய அதிபரின் தலைமை மற்றும் வழிகாட்டுதலின் கீழ் இந்தியா- ஐக்கிய அரபு அமீரக கூட்டாண்மை தொடர்ந்து முன்னேறி புதிய உயரங்களை எட்டும் என்று அவர் நம்பிக்கை தெரிவித்தார்.
பிரதமர் அலுவலகம்
விஜயதசமியை முன்னிட்டு நாட்டு மக்களுக்கு பிரதமர் வாழ்த்து
விஜயதசமியை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். இந்த புனித நன்னாள் அனைவரது வாழ்விலும் துணிச்சல், நிதானம், நேர்மறையான ஆற்றலை ஏற்படுத்தட்டும் என்றும் அவர் தெரிவித்துள்ளார்.
ட்விட்டர் பதிவில் அவர் கூறியதாவது:
“வெற்றியின் அடையாளமான விஜயதசமியன்று நாட்டு மக்கள் அனைவருக்கும் நல்வாழ்த்துகள். இந்த புனித நன்னாள் அனைவரது வாழ்விலும் துணிச்சல், நிதானம், நேர்மறையான ஆற்றலை ஏற்படுத்திட விழைகிறேன்.”
•••••••••••••
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 167.29 கோடியைக் கடந்தது
நாட்டில் கடந்த 24 மணி நேரத்தில் 57 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 167.29 கோடியைக்  கடந்தது. 1,83,99,537 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 2,81,109 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,95,11,307 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 94.91 சதவீதமாக உள்ளது. கடந்த 24 மணி நேரத்தில் 1,61,386 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 16,21,603 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 3.90 சதவீதமாக உள்ளது.
கடந்த 24 மணி நேரத்தில் 17,42,793 கொவிட் பரிசோதனைகள் செய்யப்பட்டன. இதுவரை சுமார் 73.24 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 14.15 சதவீதமாக உள்ளது. தினசரித் தொற்று விகிதம் 9.26 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1794593
ரெயில்வே அமைச்சகம்
கோவிட்-19 ஊரடங்கை முன்னிட்டு மே 3, 2020 வரை அனைத்து பயணிகள் ரெயில் சேவைகளும் ரத்து.
UTS & PRS உட்பட முன்பதிவுகளுக்கான அனைத்து பயணச்சீட்டு கவுன்ட்டர்களும் அடுத்த அறிவிப்பு வரும்வரை மூடப்பட்டு இருக்கும்.
இ-டிக்கெட் உட்பட அனைத்து ரெயில் பயணச்சீட்டுகளுக்கான முன்பதிவும் அடுத்த அறிவிப்பு வரும் வரை நடைபெறாது. ஆனால் ஆன்லைனில் ரத்து செய்வதற்கான வசதி தொடரும்.
ரத்து செய்யப்பட்ட ரெயில்களில் முன்பதிவு செய்திருந்தால் முழுக்கட்டணமும் திருப்பித் தரப்படும்.
இதுவரை ரத்து செய்யப்படாதிருந்த ரெயில்களுக்கு பயணச் சீட்டு முன்பதிவு செய்திருந்து, ரெயில் ரத்து செய்யப்பட்டாலும் முழுக்கட்டணமும் திருப்பித் தரப்படும்.
கோவிட்-19 ஊரடங்கைத் தொடர்ந்து எடுக்கப்பட்டுவரும் நடவடிக்கைகளின்படி சொகுசு ரெயில்கள், மெயில் / எக்ஸ்பிரஸ் ரெயில்கள், பயணிகள் ரெயில்கள், புறநகர் ரெயில்கள், கொல்கத்தா மெட்ரோ ரெயில், கொங்கன் ரெயில்வே உட்பட அனைத்து பயணிகள் ரெயில் சேவைகளும் மே 3, 2020 வரை ரத்து செய்யப்படுகின்றன.
நாட்டின் பல பகுதிகளுக்கும் இன்றியமையாத பொருள்கள் விநியோகிக்கப்படுவதை உறுதிசெய்யும் வகையில், சரக்கு மற்றும் பார்சல் ரெயில் சேவைகள் தொடரும்.
அடுத்த அறிவிப்பு வரும் வரை இ-டிக்கெட்டுகள் உட்பட எந்தவிதமான பயணச்சீட்டுகளுக்கும் முன்பதிவு இருக்காது. ஆனால், ஆன்லைனில் ஏற்கனவே முன்பதிவு செய்த பயணச் சீட்டுகளை ரத்து செய்வதற்கான வசதி தொடரும்.
UTS & PRS -க்கான பயணச்சீட்டு முன்பதிவு கவுன்ட்டர்கள் அனைத்தும் அடுத்த அறிவிப்பு வரும்வரை மூடப்பட்டு இருக்கும்.
ரத்து செய்யப்பட்ட ரெயில்களுக்கு முன்பதிவு செய்திருந்தால் அந்தப் பயணச் சீட்டுகளுக்கான முழுக் கட்டணமும் திருப்பித் தரப்படும்.
இதுவரை ரத்து செய்யப்படாத ரெயில்களுக்கு பயணச்சீட்டு முன்பதிவு செய்திருந்து அதை ரத்து செய்தாலும் முழுக்கட்டணமும் திருப்பித் தரப்படும்.
மே 3, 2020 வரை ரத்து செய்யப்பட்ட ரெயில்களைப் பொறுத்து, ஆன்லைனில் பதிவு செய்தவர்களுக்கு கட்டணத்தொகையை ரெயில்வே தானாகவே திருப்பிச் செலுத்திவிடும். பயணச்சீட்டுகளை கவுன்ட்டர்களில் வாங்கி இருந்தால், கட்டணத்தை ஜுலை 31, 2020 வரை திருப்பிப் பெற்றுக் கொள்ளலாம்.
(
பிரதமர் அலுவலகம்
புதுதில்லியில் பிரதமரின் விவசாயிகள் கவுரவிப்பு மாநாடு 2022 ன் தொடக்க விழாவில் பிரதமர் உரையின் தமிழாக்கம்
பாரத் மாதாகி ஜே!
பாரத் மாதாகி ஜே!
பாரத் மாதாகி ஜே!
திருவிழாக்களின் எதிரொலிகள் சுற்றிலும் கேட்கின்றன. தீபாவளி நமது கதவுகளை தட்டுகிறது. இத்தகைய தருணத்தில் இன்று ஒரே இடத்தில் புதிய தொழில்களை தொடங்குவதும், லட்சக்கணக்கான விவசாயிகள் கூடியிருப்பதும் நிகழ்கிறது. ஜெய் ஜவான், ஜெய் கிசான், ஜெய் விஞ்ஞான், ஜெய் அனுசந்தன்! ஒரு வகையில் இந்த மந்திரத்தின் உயிர்ப்பான வடிவத்தை இந்த விழாவில் நாம் காண்கிறோம்.
நண்பர்களே,
நாட்டின் அனைத்துப் பகுதிகளில் இருந்தும், வேளாண் துறையின் முக்கியமான பங்குதாரர்கள் நேரடியாகவோ, காணொலி மூலமாகவோ இன்று இந்த நிகழ்ச்சியோடு தொடர்பு கொண்டிருக்கிறார்கள். இன்று 600-க்கும் அதிகமான பிரதமரின் விவசாயிகள் வள மையங்கள் திறக்கப்படவுள்ளன. இங்கு ஏற்பாடு செய்யப்பட்டுள்ள கண்காட்சியை சற்றுமுன் நான் பார்வையிட்டேன். பல தொழில்நுட்ப கண்டுபிடிப்புகள் அங்கே காட்சிக்கு இருந்தன. மேலும் சிறிதுநேரம் அங்கே இருப்பதற்கு நான் விரும்பினேன். ஆனால், நீங்கள் அதிகநேரம் காத்திருக்கக்கூடாது என்பதற்காக மேடைக்கு வந்து விட்டேன். பிரதமரின் விவசாயிகள் வள மையம் என்ற புதுமையான வடிவத்தை கண்டறிந்த மன்சுக்பாய் மற்றும் அவரது குழுவினரை உண்மையிலேயே நான் பாராட்டுகிறேன். இந்த மையம் என்பது வெறுமனே உரங்களை விவசாயிகளுக்கு வாங்கி விற்கும் இடமல்ல. அவர்களின் அனைத்து கேள்விகளுக்கும் பதிலளிக்கின்ற அனைத்து வகையிலும் அவர்களுக்கு உதவி செய்கின்ற மையமாக விளங்கும்.
நண்பர்களே,
சற்றுநேரத்திற்கு முன் நாட்டின் கோடிக்கணக்கான விவசாயிகள் பிரதமரின் விவசாயி கவுரவிப்பு நிதியாக ரூ.16,000 கோடியை மற்றொரு தவணையாக பெற்றுள்ளனர். இங்கே அமர்ந்துள்ள விவசாயிகள் தங்களின் செல்பேசிகளை இயக்கி பார்த்தால் உங்கள் வங்கிக் கணக்கில் ரூ.2,000 செலுத்தப்பட்டு இருப்பதற்கான செய்தி வந்திருக்கும். இதில் எந்த இடைத்தரகரும் இல்லை. நிறுவனமும் இல்லை. பயன்பெறும் விவசாயிகள் அனைவரையும் நான் வாழ்த்துகிறேன்.
நண்பர்களே,
நவீன தொழில்நுட்பத்தை பயன்படுத்துவதன் மூலம் சிறு விவசாயிகள் எவ்வாறு பயனடைகிறார்கள் என்பதற்கு பிரதமரின் விவசாயி கவுரவிப்பு நிதி ஒரு உதாரணமாகும். இந்த திட்டம் தொடங்கப்பட்டதில் இருந்து இரண்டு லட்சம் கோடி ரூபாய்க்கும் அதிகமாக விவசாயிகளின் வங்கிக் கணக்குகளில் நேரடியாக பண பரிமாற்றம் செய்யப்பட்டது. விதைகள் அல்லது உரங்கள் வாங்க விவசாயிகளுக்கு இது பயன்படுகிறது. பிரதமரின் விவசாயி கவுரவிப்பு நிதி தங்களின் பெரும் சுமையை குறைத்திருப்பதாக நாடுமுழுவதும் உள்ள விவசாயிகள் என்னிடம் கூறுகிறார்கள்.
நண்பர்களே,
இறக்குமதிகளுக்கான செலவை குறைத்து நாட்டை தற்சார்புடையதாக மாற்றுவதற்கு நாம் அனைவரும் ஒருங்கிணைந்து செயல்பட வேண்டும். உணவு மற்றும் வேளாண் பொருட்களை இறக்குமதி செய்யாமல் இருக்க நாம் உறுதி மேற்கொள்ள வேண்டும். கச்சா எண்ணெய் மற்றும் எரிவாயுவுக்கு வெளிநாடுகளை சார்ந்திருப்பதை குறைப்பதற்காக உயிரி எரிபொருள் எத்தனால் ஆகியவற்றின் உற்பத்தியை அதிகரிக்க நாம் பணிபுரிந்து வருகிறோம். இதில் விவசாயிகளும், வேளாண்மையும் நேரடியாக தொடர்பு கொண்டுள்ளன. இனிவரும் காலத்தில் விவசாயிகள் உற்பத்தி செய்யும் பொருட்களிலிருந்து தயாரிக்கப்படும் எத்தனாலில் கார்கள் ஓடும். கழிவுப்பொருட்கள் மற்றும் மாட்டுச்சாணத்தில் இருந்து எரிவாயு உற்பத்தி செய்யப்படும். சமையல் எண்ணெயில் தற்சார்பை அடைவதற்காக எண்ணெய் பனை இயக்கத்தையும் நாம் தொடங்கி இருக்கிறோம்.
புதிய தொழில் நிறுவனங்களோடு தொடர்புடைய அனைத்து இளைஞர்களுக்கும் வேளாண் துறை சார்ந்த சகோதர சகோதரிகளுக்கும் எனது நல்வாழ்த்துக்களை தெரிவித்துக் கொள்கிறேன்.
மிக்க நன்றி.
நிதி அமைச்சகம்
பெங்களூருவில் மின் விநியோக அமைப்பை மேம்படுத்த ஆசிய வளர்ச்சி வங்கியுடன் $100 மில்லியன் ஒப்பந்தம்
கர்நாடக மாநிலம் பெங்களூருவில் மின் விநியோக அமைப்பை நவீனப்படுத்தி, மேம்படுத்துவதற்காகவும், மின்சார விநியோகத்தின் தரத்தையும், நம்பகத்தன்மையையும் அதிகரிப்பதற்காகவும், ஆசிய வளர்ச்சி வங்கியுடன் $100 மில்லியன் கடன் ஒப்பந்தத்தில் 2020 டிசம்பர் 31 அன்று இந்தியா கையெழுத்திட்டது.
பெங்களூரு திறன்மிகு மின்சார சிக்கன மின் விநியோகத் திட்டத்திற்கான ஒப்பந்தத்தில் மத்திய நிதி அமைச்சகத்தின் பொருளாதார விவகாரங்கள் துறையின் கூடுதல் செயலாளர் டாக்டர் சி எஸ் மொகபத்ரா, ஆசிய வளர்ச்சி வங்கியின் இந்திய திட்டத்தின் பொறுப்பு அதிகாரி திரு ஹோ யுன் ஜியோங் ஆகியோர் கையெழுத்திட்டனர்.
இந்த $100 மில்லியன் அரசு கடனைத் தவிர, $90 மில்லியன் அரசு உத்தரவாதமில்லாத கடனையும் இத்திட்டத்திற்காக கர்நாடக மாநில அரசால் நடத்தப்படும் 5 மின் விநியோக நிறுவனங்களில் ஒன்றான பெங்களூரு மின்சார விநியோக நிறுவனத்துக்கு  ஆசிய வளர்ச்சி வங்கி வழங்கும்.
ஒப்பந்தத்தில் கையெழுத்திட்ட பிறகு பேசிய டாக்டர் மொகபத்ரா, தலைக்கு மேல் செல்லும் மின்சாரத் தடங்களை பூமியின் கீழ் பதிப்பதன் மூலம் மின்சார சிக்கனம் மிக்க விநியோக அமைப்பு கட்டமைக்கப்படுவதுடன், தொழில்நுட்ப மற்றும் வர்த்தக நஷ்டங்கள் குறைவதோடு இயற்கை சீற்றங்கள் மற்றும் இதர வெளிப்புற காரணங்களால் ஏற்படும் மின் தடைகளும் குறையும் என்றார்.
இந்தத் திட்டம் ஆசிய வளர்ச்சி வங்கிக்கு ஒரு புதிய முயற்சி என்று கூறிய திரு ஜியோங், இதன் மூலம் பெஸ்காம் அரசை சார்ந்திருப்பது குறையும் என்றும் மூலதன செலவுகளுக்கான நிதிகளைத் திரட்டுவதில் சந்தை சார்ந்த அணுகலை மேற்கொள்ள முடியும் என்றும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1685953
பெண்கள் மற்றும் குழந்தை நலன் அமைச்சகம்
பெண்களுக்கான அனைத்திந்திய சட்ட விழிப்புணர்வு திட்டத்தை நால்சா உடன் இணைந்து தேசிய மகளிர் ஆணையம் தொடங்கியுள்ளது
பெண்களுக்கான அனைத்திந்திய சட்ட விழிப்புணர்வு திட்டத்தை தேசிய சட்ட சேவைகள் ஆணையத்துடன்  இணைந்து தேசிய மகளிர் ஆணையம் தொடங்கியுள்ளது.
பெண்கள் தொடர்பான பல்வேறு சட்டங்கள் வழங்கும் உரிமைகள் மற்றும் தீர்வுகள் குறித்த நடைமுறை அறிவை வழங்கி நிஜ வாழ்வின் சவால்களை பெண்கள் எதிர்கொள்ள செய்வதே "சட்ட விழிப்புணர்வின் மூலம் பெண்களுக்கு அதிகாரமளித்தல்" எனும் இத்திட்டத்தின் நோக்கமாகும்.
இந்திய உச்ச நீதிமன்ற நீதிபதியும் நால்சா செயல் தலைவருமான மாண்புமிகு யு யு லலித், தேசிய மகளிர் ஆணையத் தலைவி திருமதி ரேகா ஷர்மா ஆகியோர் உச்ச நீதிமன்ற நீதிபதி மாண்புமிகு டி ஒய் சந்திரசூட் மற்றும் இதர பிரமுகர்களின் முன்னிலையில் உத்திரபிரதேச மாநிலம் வாரணாசியில் இன்று இத்திட்டத்தை தொடங்கி வைத்தனர்.
நிகழ்ச்சியில் பேசிய நீதிபதி யு யு லலித், பெண்களுக்கு அதிகாரமளிப்பதை ஊக்குவிப்பதில் சட்ட விழிப்புணர்வு நிகழ்ச்சிகளின் முக்கியத்துவத்தை குறிப்பிட்டார்.
"இதுபோன்ற விழிப்புணர்வு நிகழ்ச்சிகள் மூலம் பெண்களுக்கு அதிகாரம் அளிக்கப்படும். தேசிய மகளிர் ஆணையத்துடன் இணைந்து, பெண்களுக்கான இத்தகைய விழிப்புணர்வு நிகழ்ச்சிகளை நால்சா ஏற்பாடு செய்து வருகிறது என்பதை நான் பெருமையுடன் கூறுகிறேன்" என்று அவர் கூறினார்.
“இத்திட்டத்தின் மூலம் ஆரம்பத்தில் ஆசிரியர்களுக்குப் பயிற்சி அளிப்பதால், சமூகத்தின் பல்வேறு பிரிவுகளில் உள்ள பெண்களுக்கு அவர்கள் பயிற்சி அளிப்பதோடு, அவர்களின் சட்ட உரிமைகள் குறித்து அவர்களுக்குத் தெரியப்படுத்துவார்கள்" என்று நீதிபதி லலித் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1767904
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 141.01 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 77,032, இது கடந்த 579 நாட்களில் மிகக் குறைந்த அளவாகும்
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.22 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.40 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 7,286 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,42,23,263 என அதிகரித்துள்ளது. கடந்த 24 மணி நேரத்தில் 7,189 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் , இது கடந்த 82 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம்  ஆகும். இது கடந்த 41 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 67.10 கோடி கொவிட் பரிசோதனைகள் செய்யப்பட்டுள்ளன.
மஹாராஷ்ட்ரா, தில்லி, தெலங்கானா, கர்நாடகா, ஆந்திரப் பிரதேசம் உள்ளிட்ட 17 மாநிலங்களில் கொவிட்-19- ன் உருமாறிய ஒமிக்ரான் தொற்று 415 பேரிடம் கண்டறியப்பட்டது. இவர்களில் 115 பேர் வீடு திரும்பியுள்ளனர்/ குணமடைந்துள்ளனர். அதிகபட்சமாக மஹாராஷ்ட்ராவில் 108 பேருக்கு தொற்று ஏற்பட்டு 42 பேர் குணமடைந்துள்ளனர். தமிழ்நாட்டில் 34 பேருக்கு ஒமிக்ரான் தொற்று கண்டறியப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1785043
குடியரசுத் தலைவர் செயலகம்
குளிர்கால தங்கலுக்காக செகந்திராபாத் குடியரசு தலைவர் நிலையத்திற்கு குடியரசு தலைவர் பயணம்
குடியரசு தலைவர் திருமதி திரௌபதி முர்மு, நாளை முதல் 30ந்தேதி வரை குடியரசு தலைவர் நிலையத்தில் குளிர்கால தங்கலுக்காக தெலுங்கானா மாநிலம் செகந்திராபாத் செல்கிறார்.
26ந்தேதி அன்று, குடியரசுத் தலைவர் ஆந்திரப் பிரதேசத்தில் உள்ள ஸ்ரீசைலம் கோயிலுக்குச் சென்று, மத்திய சுற்றுலா அமைச்சகத்தின் பிரசாத் திட்டத்தின் கீழ் ஸ்ரீசைலம் கோயிலின் மேம்பாடு தொடர்பான திட்டங்களைத் தொடங்கி வைக்கிறார். அவர் குடியரசு தலைவர் நிலையத்திற்குச் செல்வதற்கு முன் ஸ்ரீசைலத்தில் உள்ள ஸ்ரீ சிவாஜி ஸ்பூர்த்தி கேந்திரத்தையும் பார்வையிடுவார்.
27ந்தேதி ஹைதராபாத்தில் உள்ள கேசவ் நினைவு கல்வி சங்கத்தின் மாணவர்கள் மற்றும் ஆசிரியர்களிடம் குடியரசுத் தலைவர் உரையாற்றுகிறார். அதே நாளில், அவர் சர்தார் வல்லபாய் படேல் தேசிய போலீஸ் அகாடமிக்கு சென்று இந்திய போலீஸ் சேவையின் பயிற்சியாளர்களிடம் உரையாற்றுவார். ஹைதராபாத்தில் மிஸ்ரா தாது நிகாம் நிறுவனத்தின் வைட் பிளேட் மில்லையும் அவர் திறந்து வைக்கிறார்.
28ந்தேதி அன்று, குடியரசுத் தலைவர் பத்ராசலம் ஸ்ரீ சீத்தாராம சந்திர சுவாமிவாரி தேவஸ்தானத்திற்குச் சென்று பிரசாத் திட்டத்தின் கீழ் பத்ராசலம் கோயிலில் சுற்றுலா உள்கட்டமைப்பு மேம்பாட்டிற்கு அடிக்கல் நாட்டுவார். தெலுங்கானாவின் வனவாசி கல்யாண் பரிஷத் ஏற்பாடு செய்த சம்மக்கா சாரலம்மா ஜஞ்சதி பூஜாரி சம்மேளனை அவர் தொடங்கி வைப்பார், மேலும் தெலுங்கானாவின் கோமரம் பீம் ஆசிபாபாத் மற்றும் மஹபூபாபாத் மாவட்டங்களில் பழங்குடியினர் விவகார அமைச்சகத்தின் ஏக்லவ்யா மாதிரி குடியிருப்புப் பள்ளிகளையும் அவர் துவக்குவார். அதே நாளில், வாரங்கல் மாவட்டத்தில் உள்ள ராமப்பா கோயிலுக்குச் செல்லும் குடியரசுத் தலைவர், ராமப்பா கோயிலில் சுற்றுலா உள்கட்டமைப்பு மேம்பாடு மற்றும் காமேஸ்வராலய கோயிலின் புனரமைப்புக்கான அடிக்கல்லை நாட்டுவார்.
ஹைதராபாத்தில் உள்ள பி.எம்.மலானி நர்சிங் கல்லூரி மற்றும் சுமன் ஜூனியர் கல்லூரியின் மகிளா தக்ஷதா சமிதியின் ஜி. நாராயணம்மா இன்ஸ்டிடியூட் ஆப் டெக்னாலஜி அண்ட் சயின்ஸ்  மாணவர்கள் மற்றும் ஆசிரியர்களுடன் குடியரசுத் தலைவர் 29ந்தேதியன்று உரையாடுவார்.. அன்றைய தினம், ஷம்ஷாபாத் ஸ்ரீராம்நகரில் உள்ள சமத்துவ சிலையை அவர் பார்வையிடுகிறார்.
டிசம்பர் 30 அன்று, குடியரசுத் தலைவர் தில்லி திரும்புவதற்கு முன், வீர் நாரிகள் மற்றும் பிற உயரதிகாரிகளுக்கு மதிய விருந்து அளிப்பார்.
உள்துறை அமைச்சகம்
நிர்பயா நிதி
2019-20 மற்றும் 2020-21 நிதியாண்டுகளில் அனைத்து மாநிலங்களுக்கும் யூனியன் பிரதேசங்களுக்கும் “நிர்பயா நிதியின்” கீழ் ரூ.98.86 கோடி நிதி உதவியை உள்துறை அமைச்சகம் வழங்கியுள்ளது. மாநிலங்கள் மற்றும் யூனியன் பிரதேசங்களின் அனைத்து மாவட்டங்களையும் உள்ளடக்கிய புதிய மனிதக்கடத்தல் தடுப்பு அலகுகளை நிறுவ இது உதவும்.
இந்திய அரசியலமைப்பின் ஏழாவது அட்டவணையின் கீழ் 'காவல்' மற்றும் 'பொது ஒழுங்கு' ஆகியவை 'மாநில-பட்டியல்' விஷயங்களாகும். எனவே, புலனாய்வு சேகரிப்பு, விசாரணை மற்றும் வழக்குத் தொடருதல் ஆகியவை சட்டத்தின் தற்போதைய விதிகளின் கீழ் இதுபோன்ற விஷயங்களைக் கையாளத் தகுதியுள்ள அந்தந்த மாநில அரசுகளிடம் உள்ளது.
உள்துறை அமைச்சகம், மாநிலங்கள் மற்றும் யூனியன் பிரதேசங்களுக்கு அவ்வப்போது நீதித்துறை கலந்தாய்வுகள் மற்றும் மாநில அளவிலான மாநாடுகளை நடத்துவதற்கு வழக்கமான நிதி உதவியை வழங்குகிறது. அவை சட்ட அதிகாரிகள், காவல்துறை அதிகாரிகள் மற்றும் பிரச்சினையில் தொடர்புடைய பிற அதிகாரிகளின் திறனை மேம்படுத்துவதை நோக்கமாகக் கொண்டுள்ளன. மனிதக் கடத்தலை தடுக்கவும், மனிதக் கடத்தலில் ஈடுபடும் நபர்கள் மற்றும் கும்பல்களை அடையாளம் காணவும், அவர்களின் தொடர்புகள், முறைகள் பற்றிய தகவல்களை சேகரிப்பதற்காகவும் 'உளவுத்துறை' மற்றும் 'கண்காணிப்பு' வழிமுறைகளை உருவாக்கலாம் என்று மாநிலங்கள் மற்றும் யூனியன் பிரதேசங்களுக்கு மத்திய உள்துறை அமைச்சகம் ஒரு ஆலோசனையை வழங்கியது. மாநிலங்கள்/யூனியன் பிரதேசங்கள், குறிப்பாக ஆள் கடத்தல் வழக்குகளைக் கையாளும் காவல்துறை அதிகாரிகளுக்கு, குறிப்பிட்ட கால இடைவெளியில் பயிற்சி அளிக்கப்பட்டு, அவர்களுக்கு விழிப்புணர்வை ஏற்படுத்த வேண்டும் என்றும், அவர்களுக்கு நடைமுறைச் சட்டங்கள், நீதிமன்றத் தீர்ப்புகள், நிர்வாக நடைமுறைகள், விசாரணையில் திறன்கள் பற்றிய அறிவு வழங்கப்பட வேண்டும் என்றும் அறிவுறுத்தப்பட்டுள்ளது.
மக்களவையில் இன்று கேள்வி ஒன்றுக்கு எழுத்துப்பூர்வமாக அளித்த பதிலில் உள்துறை இணை அமைச்சர் திரு அஜய் குமார் மிஸ்ரா இதனைத் தெரிவித்தார்.
இந்திய போட்டிகள் ஆணையம்
எல் & டி அடிப்படைக் கட்டமைப்பு மேம்பாட்டுத் திட்டங்கள் நிறுவனத்தின் 100 சதவீத சமபங்கு மூலதனத்தை எபிக் கன்ஸஷன்ஸ் பிரைவேட் லிமிடெட் நிறுவனமும், குட்கி டிரான்ஸ்மிஷன் நிறுவனத்தின் பங்குகளை இன்ஃப்ராஸ்ட்ரக்சர் யீல்டு பிளஸ் II நிறுவனமும் வாங்குவதற்கு சிசிஐ ஒப்புதல் அளித்துள்ளது
எல் & டி அடிப்படைக் கட்டமைப்பு மேம்பாட்டுத் திட்டங்கள் நிறுவனத்தின் 100 சதவீத சமபங்கு மூலதனத்தை எபிக் கன்ஸஷன்ஸ் பிரைவேட் லிமிடெட் நிறுவனமும், குட்கி டிரான்ஸ்மிஷன் நிறுவனத்தின்  பங்குகளை இன்ஃப்ராஸ்ட்ரக்சர் யீல்டு பிளஸ் II நிறுவனமும் வாங்குவதற்கு 2022, போட்டி சட்டத்தின் பிரிவு 31 ன் படி இந்திய போட்டி ஆணையம்  ஒப்புதல் அளித்துள்ளது.
பங்குகள் வாங்குவதற்கு உத்தேசிக்கப்பட்டுள்ள விகிதங்கள் பற்றிய விவரம்:
- லார்சன் அண்ட் டப்ரோ நிறுவனத்திடமிருந்து எல் அண்ட் டி ஐடிபிஎல் நிறுவனத்தின் சமபங்கு மூலதனத்தின் 51 சதவீதத்தையும், சிபிபிஐபி இந்தியா பிரைவேட் ஹோல்டிங்ஸ் நிறுவனத்தின் 49 சதவீதத்தையும், இசிபிஎல் வாங்கும்.
- கேடிஎல் நிறுவனத்தின்  100 சதவீத சமபங்கு மூலதனத்தை ஐஒய்பி II வாங்கும்.
இசிபிஎல் என்ற தனியார் நிறுவனம் அடிப்படை கட்டமைப்புத் திட்டங்களை மேம்படுத்துதல், பராமரித்தல், பழுதுபார்த்தல், நிர்வகித்தல், மாற்றம் செய்தல் போன்ற பணிகளில் ஈடுபடுகிறது.
எல் அண்ட் டி ஐடிபில் நிறுவனம் தனது துணை நிறுவனங்கள் மூலம் இந்திய தேசிய நெடுஞ்சாலைகள் ஆணையம், மாநில நிர்வாகங்கள் ஆகியவற்றுடன் ஒப்பந்தங்கள் செய்து கொள்வதோடு மின்சார உற்பத்தி, மின்சாரத்தை கொண்டு செல்லுதல், விநியோகித்தல் பணிகளை மேற்கொள்ளும் நிறுவனங்களுடனும் சேவை ஒப்பந்தத்தை செய்துகொள்கிறது. கட்டமைத்தல் - நிதியுதவி செய்தல் - இயக்குதல் – மாற்றுதல், கட்டமைத்தல் - இயக்குதல் – மாற்றுதல், கட்டமைத்தல் - இயக்குதல் – ஆண்டு இறுதியில் மாற்றுதல் போன்ற பணிகளை 15 முதல் 35 ஆண்டுகள் வரையிலான காலகட்டத்திற்கு ஒப்பந்தம் செய்துகொள்கிறது. சலுகை காலம் முடியும் போது ஒட்டுமொத்த கட்டமைப்புகளையும் சம்பந்தப்பட்ட அரசு நிறுவனங்களுக்கு மாற்றுகிறது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நாட்டில் நான்கு மற்றும் ஆறு வழி தேசிய நெடுஞ்சாலை அமைத்தல்
மாநில வாரியாக தேசிய நெடுஞ்சாலை ஆணையத்தால் மேற்கொள்ளப்படும் நான்கு அல்லது ஆறு வழிச்சாலை பணிகளின் விவரங்கள் இணைக்கப்பட்டுள்ளன. வடகிழக்கு மாநிலங்களில் உள்ள திட்டங்கள் பொதுவாக தேசிய நெடுஞ்சாலைகள் மற்றும் உள்கட்டமைப்பு மேம்பாட்டுக் கழகம் லிமிடெட் , எல்லை சாலைகள் அமைப்பு  மற்றும் பல்வேறு மாநில பொதுப்பணித் துறைகள்  போன்ற பிற செயலாக்க முகமைகள் மூலம் அமைச்சகத்தால் மேற்கொள்ளப்படுகின்றன. திரிபுரா மாநிலத்தில், சுமார் 25 கி.மீ நீளமுள்ள ஒரு பணி ரூ.2026 கோடி மொத்த மூலதன செலவில் என்.எச்.ஐ.டி.சி.எல் மூலம் செயல்படுத்தப்பட்டு வருகிறது.
மாநில நெடுஞ்சாலைகள் உள்ளிட்ட மாநில சாலைகளை புதிய தேசிய நெடுஞ்சாலைகளாக அறிவிக்க / மேம்படுத்த பல்வேறு மாநில அரசுகள் / யூனியன் பிரதேசங்களிடமிருந்து அமைச்சகம் தொடர்ந்து முன்மொழிவுகளைப் பெற்று வருகிறது. மாநில நெடுஞ்சாலைகள்  உள்ளிட்ட மாநில சாலைகள் நன்கு நிறுவப்பட்ட கொள்கைகளின் அடிப்படையில் அவ்வப்போது தேசிய நெடுஞ்சாலைகளாக அறிவிக்கப்படுகின்றன. என்.எச்.களை அறிவிப்பதற்கான முக்கிய அளவுகோல்கள் பின்வருவனவற்றை உள்ளடக்குகின்றன:
i. நாட்டின் நீளம் / அகலம் வழியாகச் செல்லும் சாலைகள்.
ii. அண்டை நாடுகள், தேசியத் தலைநகரங்களை மாநிலத் தலைநகரங்களுடன் / பரஸ்பரம் மாநிலத் தலைநகரங்கள், பெரிய துறைமுகங்கள், பெரிய துறைமுகங்கள் அல்லாத துறைமுகங்கள், பெரிய தொழில்துறை மையங்கள் அல்லது சுற்றுலா மையங்களுடன் இணைத்தல்.
iii. மலைப்பாங்கான மற்றும் தனிமைப்படுத்தப்பட்ட பகுதிகளில் முக்கியமான மூலோபாயத் தேவைகளைக் கொண்ட சாலைகள்.
4. பயண தூரத்தை கணிசமாகக் குறைத்து, கணிசமான பொருளாதார வளர்ச்சியை அடையும் தமனிச் சாலைகள்.
5. பின்தங்கிய பகுதி மற்றும் மலைப்பகுதியின் பெரும் பகுதிகளைத் திறக்க உதவும் சாலைகள்.
6. 100 கி.மீ. நீளமுள்ள தேசிய நெடுஞ்சாலைகளை அடைவதற்குப் பங்களிக்கும் சாலைகள்.
7. பிரதம மந்திரி கதி சக்தி தேசிய பெருந்திட்டத்துடன்  ஒருங்கிணைப்பு
மாநில நெடுஞ்சாலைகள்  உட்பட சில மாநில சாலைகளை அவ்வப்போது தேசிய நெடுஞ்சாலைகளாக அறிவிப்பதை அமைச்சகம், அளவுகோல்களின் பூர்த்தி, இணைப்பின் தேவை, ஒருவருக்கொருவர் முன்னுரிமை மற்றும் நிதி கிடைக்கும் தன்மை ஆகியவற்றின் அடிப்படையில் கருதுகிறது.
தேசிய நெடுஞ்சாலை ஆணையத்தால் மேற்கொள்ளப்பட்ட நான்கு/ ஆறு வழிச்சாலை பணிகளின் மாநில வாரியான விவரங்கள்
இத்தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் நிதின் கட்கரி மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
விவசாயத்துறை அமைச்சகம்
நெல் சாகுபடி பரப்பு 411 லட்சம் ஹெக்டேரைக் கடந்துள்ளது
2023 செப்டம்பர் 22, நிலவரப்படி கரீஃப் பயிர்களின் சாகுபடி பரப்பு குறித்த முன்னேற்றத்தை வேளாண் மற்றும் விவசாயிகள் நலத் துறை வெளியிட்டுள்ளது.
2022-ல் 400.72 லட்சம் ஹெக்டேராக இருந்த நெல் சாகுபடி பரப்பு 2023-ல் 411.52 லட்சம் ஹெக்டேராக இருந்தது. பயறு வகைகள் சாகுபடி பரப்பு 2023-ல் 122.57 லட்சம் ஹெக்டேராக உள்ளது.
சிறுதானியங்கள் மற்றும் மோட்டா ரக பயறு வகைகளின் சாகுபடி பரப்பு 2022 விட, 3 லட்சம் ஹெக்டேர் அதிகரித்து 2023-ல் 186.07 லட்சம் ஹெக்டேராகியுள்ளது. 2023-ல் எண்ணெய் வித்துக்களின் சாகுபடி பரப்பு 192. 91 லட்சம் ஹெக்டேராகவும், கரும்பு சாகுபடி பரப்பு 59.91 லட்சம் ஹெக்டேராகவும் உள்ளது.
2023-ல் சணல் சாகுபடி பரப்பு 6.59 லட்சம் ஹெக்டேராகவும், பருத்தி சாகுபடி பரப்பு 123.42 லட்சம் ஹெக்டேராகவும் உள்ளது. கரீஃப் பருவத்தில் இவற்றின் மொத்த சாகுபடி பரப்பு 1102.99 லட்சம் ஹெக்டேராகும்.